text: Марешката партия се настанява на Раковски 134 при СДС и НФСБ | Политика | Новини от България и Света | OFFNews.bg
  Марешката партия се настанява на Раковски 134 при СДС и НФСБ
  OFFNews Последна промяна на 20 февруари 2019 в 12:53 1321 1
  Партията на варненския аптекарско-петролен бизнесмен Веселин Марешки "Воля" се настанява в емблематичната сграда на столичната улица "Раковски" №134.
  Това става ясно от решенията на правителството от днес.
  Дълги години тази сграда бе централа на СДС, но след като партията загуби парламентарното си присъствие, част от помещенията бяха дадени на Националния фронт за спасение на България (НФСБ) на Валери Симеонов.
  Днешното правителствено решение отрежда правото на марешката партия да ползва под наем за административните нужди на централното ѝ ръководство два от етажите на имота.
  "Воля" ще ползва втория етаж "Раковски" №134, който е със застроена площ от 285,53 кв. м и седмия терасовиден (шести надпартерен) етаж със застроена площ от 176,96 кв. м.